pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-พล.อ.ประวิตร ชื่นชมความคืบหน้าการอนุรักษ์และพัฒนากรุงรัตนโกสินทร์และเมืองเก่า
วันศุกร์ที่ 13 กันยายน 2562
พล.อ.ประวิตร ชื่นชมความคืบหน้าการอนุรักษ์และพัฒนากรุงรัตนโกสินทร์และเมืองเก่า
พล.อ.ประวิตร วงษ์สุวรรณ รอง นรม. ได้เป็นประธานการประชุมคณะกรรมการอนุรักษ์และพัฒนากรุงรัตนโกสินทร์และเมืองเก่า ณ ห้องประชุม
ตึกบัญชาการ ๑ ทําเนียบรัฐบาล
ที่ประชุมได้รับทราบ ความคืบหน้าการดําเนินโครงการรักษ์คลองคูเมืองเฉลิมพระเกียรติของกระทรวงกลาโหมที่ผ่านมา ซึ่งประสบความสําเร็จด้วยดี โดย พล.อ.ณัฐ อินทรเจริญ ปล.กห. ได้ชี้แจงว่าการดําเนินการที่ผ่านมา ได้รับความร่วมมือจากทุกภาคส่วนทั้งภาครัฐ ภาคเอกชนและภาคประชาชน ชุมชน ในการพัฒนาน้ําในคลองคูเมืองเดิมให้กลับมาใสสะอาด ริมคลองและบริเวณส่วนหย่อม อาคารบ้านเรือนมีการปรับปรุงสิ่งแวดล้อมให้มีความสวยงามเชิงอนุรักษ์แบบย้อนยุค และคํานึงถึงสิ่งแวดล้อม ทําให้ประชาชนผู้พักอาศัยและชุมชนใกล้เคียงมีคุณภาพชีวิตและความเป็นอยู่ที่ดีขึ้น มีนักท่องเที่ยวจํานวนมากให้ความสนใจ และที่ประชุมเห็นชอบที่จะดํารงรักษาไว้ให้ยั่งยืนต่อไป
ทั้งนี้การประชุมยังได้เห็นชอบข้อเสนอของคณะกรรมการเรื่อง ก่อสร้างอาคารที่ทําการใหม่ของสถานีตํารวจนครบาลชนะสงคราม และการออกกฎหมายเพื่อควบคุมสีของอาคาร บริเวณเกาะรัตนโกสินทร์ชั้นใน ชั้นนอก และฝั่งธนบุรี ตรงข้ามเกาะรัตนโกสินทร์ รวมถึงการเห็นชอบ การประกาศเขตเมืองเก่าพิษณุโลก และโครงการจัดทําแผนแม่บทอนุรักษ์ และพัฒนาเมืองบริเวณเมืองเก่า ได้แก่ เมืองเก่าพิมาย เมืองเก่านครราชสีมา เมืองเก่านครศรีธรรมราช และเมืองเก่าภูเก็ต
พล.อ.ประวิตรฯ ได้กําชับให้กระทรวงทรัพยากรธรรมชาติและสิ่งแวดล้อม ประสานงานกับกระทรวงต่างๆและหน่วยงานที่เกี่ยวข้องเร่งรัดติดตามโครงการที่ได้ผ่านความเห็นชอบแล้ว มีการขับเคลื่อนงานอย่างเป็นระบบ เน้นการประชาสัมพันธ์ต้องสร้างการรับรู้ ความเข้าใจ เข้าถึงประชาชนเพื่อการมีส่วนร่วม และมองเห็นประโยชน์ร่วมกัน โดยการดําเนินงานต้องรักษาภาพลักษณ์ความปรารถนาดีของรัฐบาลที่จะน้อมนําพระราโชบาย สืบสาน รักษา ต่อยอดในการอนุรักษ์และพัฒนากรุงรัตนโกสินทร์ และเมืองเก่า
รัฐบาลไทย-ข่าวทำเนียบรัฐบาล-รมต.นร. ออมสินฯ เป็นประธานการประชุมศูนย์บัญชาการติดตามสถานการณ์ (ศตส.) ครั้งที่ 5/2560
วันศุกร์ที่ 10 มีนาคม 2560
รมต.นร. ออมสินฯ เป็นประธานการประชุมศูนย์บัญชาการติดตามสถานการณ์ (ศตส.) ครั้งที่ 5/2560
รมต.นร. ออมสินฯ เป็นประธานการประชุมศูนย์บัญชาการติดตามสถานการณ์ (ศตส.) ครั้งที่ 5/2560
วันนี้ (10มีนาคม2560)เวลา14.00น. ณ ตึกสันติไมตรี (หลังใน) ทําเนียบรัฐบาล นายออมสิน ชีวะพฤกษ์ รัฐมนตรีประจําสํานักนายกรัฐมนตรี เป็นประธานการประชุมศูนย์ติดตามสถานการณ์ ครั้งที่5/2560
ภายหลังเสร็จสิ้นการประชุมฯ เมื่อเวลาประมาณ 16.00 น. รัฐมนตรีประจําสํานักนายกรัฐมนตรีได้แถลงข่าวสรุปประเด็นสําคัญ ดังนี้
ประธานแจ้งให้ที่ประชุมทราบว่า การประเมินผลการปฏิบัติงานของ กอร.รส. ซึ่งได้อํานวยความสะดวกแก่ประชาชนที่มาร่วมถวายบังคมพระบรมศพพระบาทสมเด็จพระปรมินทรมหาภูมิพลอดุลยเดช รัชกาลที่9ณ พระที่นั่งดุสิตมหาปราสาท ภายในพระบรมมหาราชวัง สามารถบริหารจัดการเป็นไปด้วยความเรียบร้อยตามแผนที่กําหนดไว้
นอกจากนี้ ที่ประชุมได้หารือในประเด็นการจัดอาหารเลี้ยงพี่น้องประชาชนที่มาเข้าถวายบังคมพระบรมศพฯ ซึ่งในปัจจุบันพี่น้องประชาชนที่เข้ามาถวายบังคมพระบรมศพฯ มีจํานวนที่ลดลงไปบ้างเล็กน้อย ประกอบกับการรอคิวเข้าถวายบังคมพระบรมศพฯ ณ จุดพักคอยใช้เวลาเพียงไม่เกิน 1 ชั่วโมง เท่านั้น ทาง ศตส. จึงเห็นสมควรมีการปรับลดจํานวนอาหารที่ใช้จัดเลี้ยงแก่พี่น้องประชาชนตามความเหมาะสม พร้อมกันนี้ทาง ศตส. ได้ขอความร่วมมือพี่น้องประชาชนที่มีความประสงค์จะเดินทางเข้ามาถวายบังคมพระบรมศพฯณ พระที่นั่งดุสิตมหาปราสาท ภายในพระบรมมหาราชวัง ขอความความกรุณาแต่งกายให้สุภาพเรียบร้อยและเหมาะสมเพื่อเป็นการเคารพสถานที่และเป็นการถวายพระเกียรติยศฯ ด้วย
ตอนท้ายของการแถลงข่าว รัฐมนตรีประจําสํานักนายกรัฐมนตรี ได้กล่าวเพิ่มเติมอีกว่า ในช่วงกลางเดือนพฤษภาคม 2560 บริเวณพื้นที่ท้องสนามหลวงจะมีการจัดงานพระราชพิธีจรดพระนังคัลแรกนาขวัญ ทาง ศตส. จึงมีความจําเป็นต้องย้ายเต๊นท์ในบริเวณจุกพักคอยของประชาชนออกไปอยู่ด้านนอกพื้นบริเวณพระแม่ธรณีบีบมวยผม ขณะเดียวกันในส่วนของห้องสุขาสําหรับบริการประชาชนจะย้ายไปอยู่ตรงบริเวณใกล้ที่ทําการศาลฎีกาเพื่ออํานวยความสะดวกแก่พี่น้องประชาชนได้อย่างทั่วถึง
อนึ่ง สําหรับงานเทศกาลสงกรานต์ในช่วงกลางเดือนเมษายน 2560 นั้น ทางกระทรวงวัฒนธรรมจะนําเสนอที่ประชุมคณะรัฐมนตรีเพื่อพิจารณาในรายละเอียดของการจัดงานให้มีความเหมาะสมกับสถานการณ์ปัจจุบันโดยเร็วต่อไป
*******************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐมนตรีช่วยว่าการกระทรวงมหาดไทยเป็นประธานในพิธีเปิดงานมหกรรมเจ้าพระยา - ป่าสัก EXPO 2016 ผนึกกำลังภาครัฐ - เอกชนเร่งส่งเสริมการท่องเที่ยวกระตุ้นเศรษฐกิจในพื้นที่ภาคกลางตอนบน 2
วันอังคารที่ 19 กรกฎาคม 2559
รัฐมนตรีช่วยว่าการกระทรวงมหาดไทยเป็นประธานในพิธีเปิดงานมหกรรมเจ้าพระยา - ป่าสัก EXPO 2016 ผนึกกําลังภาครัฐ - เอกชนเร่งส่งเสริมการท่องเที่ยวกระตุ้นเศรษฐกิจในพื้นที่ภาคกลางตอนบน 2
นายสุธี มากบุญ รัฐมนตรีช่วยว่าการกระทรวงมหาดไทย เป็นประธานเปิดงาน "มหกรรมเจ้าพระยา-ป่าสัก EXPO 2016" ซึ่งจัดขึ้นในระหว่างวันที่ 16 -20 กรกฎาคม 2559 ณ วัดขุนอินทประมูล ตําบลอินทประมูล อําเภอโพธิ์ทอง จังหวัดอ่างทอง โดยความร่วมมือของ กลุ่มจังหวัดภาคกลางตอ
นายสุธี มากบุญ รัฐมนตรีช่วยว่าการกระทรวงมหาดไทยเป็นประธานเปิดงาน"มหกรรมเจ้าพระยา-ป่าสัก EXPO 2016"ซึ่งจัดขึ้นในระหว่างวันที่ 16 -20 กรกฎาคม 2559 ณ วัดขุนอินทประมูล ตําบลอินทประมูล อําเภอโพธิ์ทอง จังหวัดอ่างทอง โดยความร่วมมือของ กลุ่มจังหวัดภาคกลางตอนบน ประกอบด้วย จังหวัดลพบุรี ชัยนาท อ่างทองและสิงห์บุรี และภาคเอกชน หอการค้า สภาอุตสาหกรรม สมาคมธุรกิจการท่องเที่ยวของกลุ่มจังหวัด ตลอดจนผู้ประกอบการอุตสาหกรรมและบริการในพื้นที่ มีวัตถุประสงค์เพื่อ ส่งเสริมการท่องเที่ยว สร้างโอกาสทางธุรกิจและสร้างอาชีพให้แก่ประชาชน รวมทั้งส่งเสริมผู้ประกอบการ smes ภาคการท่องเที่ยวให้พัฒนาอย่างยั่งยืนตามนโยบายส่งเสริมการท่องเที่ยวเพื่อกระตุ้นเศรษฐกิจของรัฐบาลโดยภายในงานมีนายวีร์รวุทธ์ ปุตระเศรณี ผู้ว่าราชการจังหวัดอ่างทองกล่าวต้อนรับประธานในพิธี และแขกผู้มีเกียรติที่เข้าร่วมงานฯ และนายภานุ แย้มศรี ผู้ว่าราชการจังหวัดลพบุรี/หัวหน้ากลุ่มจังหวัดภาคกลางตอนบน 2กล่าวรายงานวัตถุประสงค์ของการจัดงาน
โอกาสนี้รัฐมนตรีช่วยว่าการกระทรวงมหาดไทยกล่าวว่า การจัดงานในครั้งนี้นับเป็นความร่วมมือของทุกภาคส่วนทั้งหน่วยงานภาครัฐ เอกชน และประชาชนซึ่งได้เข้ามามีส่วนร่วมเพื่อตอบสนองต่อนโยบายของรัฐบาลที่ใช้การส่งเสริมการท่องเที่ยวเป็นเครื่องมือในการเพิ่มมูลค่าแก่ทรัพยากรที่มีอยู่ในท้องถิ่น กระตุ้นให้เกิดการหมุนเวียนของเศรษฐกิจระดับรากหญ้า สร้างโอกาสทางธุรกิจให้แก่ผู้ประกอบการรายย่อยหรือ smes ด้านการท่องเที่ยวบริการและธุรกิจต่อเนื่องอื่นๆเพื่อสร้างอาชีพและเพิ่มรายได้ให้แก่ชุมชนก่อให้เกิดการพัฒนาอย่างยั่งยืนต่อไป และขอให้ทั้ง 4 จังหวัด และหอการค้ากลุ่มจังหวัดภาคกลางตอนบน 2 ได้ร่วมการเก็บข้อมูลจากการจัดงานในครั้งนี้นําไปเชื่อมโยงให้เกิดการพัฒนาแก่ผู้ประกอบการที่เกี่ยวข้องต่อไปด้วย รวมถึงการให้ความสําคัญกับการประสานผนึกกําลังร่วมกันพัฒนาส่งเสริมการจัดการท่องเที่ยวเชิงคุณภาพเพื่อให้พี่น้องประชาชนทั้ง 4 จังหวัดได้รับประโยชน์ร่วมกัน
สําหรับการจัดงานในครั้งนี้มีกิจกรรมที่น่าสนใจมากมาย อาทิ การจัดนิทรรศการเทิดพระเกียรติ นิทรรศการด้านการท่องเที่ยว - เกษตร และนวัตกรรมทางการเกษตร นิทรรศการหอการค้าไทยและนิทรรศการประชารัฐ การจําหน่ายสินค้าของผู้ประกอบการคลังสินค้าอุตสาหกรรม ผลผลิตทางการเกษตรผลิตภัณฑ์เกษตรแปรรูป ผลิตภัณฑ์OTOP จาก 4 จังหวัด การจําหน่ายสินค้าอุปโภคบริโภคราคาถูก ตลาดนัดแรงงาน การฝึกอาชีพระยะสั้น การจําหน่ายสุดยอดอาหารอร่อยจาก 4 จังหวัด ตลาดย้อนยุค และกิจกรรมส่งเสริมการท่องเที่ยว เป็นต้น จึงขอเชิญชวนประชาชนที่สนใจเข้าร่วมชมและซื้อสินค้าภายในงานมหกรรมเจ้าพระยา - ป่าสัก EXPO 2016 ในระหว่างวันที่ 16 - 20 กรกฎาคม 2559 ณ วัดขุนอินทประมูล อําเภอโพธิ์ทอง จังหวัดอ่างทอง
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดี จัดมหกรรมไกล่เกลี่ยข้อพิพาทชั้นบังคับคดี  ช่วยเหลือลูกหนี้ผู้ประสบอุทกภัยในพื้นที่ภาคใต้
วันพฤหัสบดีที่ 26 มกราคม 2560
กระทรวงยุติธรรม โดยกรมบังคับคดี จัดมหกรรมไกล่เกลี่ยข้อพิพาทชั้นบังคับคดี  ช่วยเหลือลูกหนี้ผู้ประสบอุทกภัยในพื้นที่ภาคใต้
กรมบังคับคดี จัดมหกรรมไกล่เกลี่ยข้อพิพาทชั้นบังคับคดี ช่วยเหลือลูกหนี้ผู้ประสบอุทกภัยในพื้นที่ภาคใต้
เมื่อวันพฤหัสบดีที่ 2๖ มกราคม 2560 เวลา ๐๙.๐๐ น.
ณ สถานีโรงไฟฟ้าสุราษฎร์ธานี ตําบลเขาหัวควาย อําเภอพุนพิน จังหวัดสุราษฎร์ธานี
พลเอก ประยุทธ์ จันทร์โอชา นายกรัฐมนตรี
ลงพื้นที่ตรวจราชการเพื่อติดตามผลการช่วยเหลือแก้ไขเฉพาะหน้าของหน่วยงานราชการที่เกี่ยวข้อง
พร้อมทั้งมอบเงินเยียวและถุงยังชีพแก่ผู้ประสบอุทกภัยในพื้นที่จังหวัดสุราษฎร์ธานี
โดยมีคณะรัฐมนตรี พร้อมด้วยผู้บริหารหน่วยงานในพื้นที่
ตลอดจนกรมบังคับคดี นําโดยนางสาวรื่นวดี สุวรรณมงคล อธิบดีกรมบังคับคดี
พร้อมด้วยนางภาวดี ศิริเมธารักษ์ ผู้ตรวจราชการกรมบังคับคดี
นางเพ็ญรวี มาแสง ผู้เชี่ยวชาญเฉพาะด้านการบังคับคดีล้มละลาย
นางประทุม ปิยะพิสุทธิ์ ผู้อํานวยการสํานักงานบังคับคดีจังหวัดสุราษฎร์ธานี
และเจ้าหน้าที่ที่เกี่ยวข้อง เข้าร่วมฯ
โอกาสนี้ กรมบังคับคดีได้จัดโครงการมหกรรมไกล่เกลี่ยข้อพิพาทชั้นบังคับคดี
ช่วยเหลือลูกหนี้ผู้ประสบอุทกภัยในพื้นที่ภาคใต้ ร่วมกับธนาคารไทยพาณิชย์ จํากัด (มหาชน)
ธนาคารออมสิน และธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.)
เพื่อเพิ่มโอกาสในการชําระหนี้ของลูกหนี้อันจะเป็นการลดปริมาณคดีที่เข้าสู่การบังคับคดี
ลดการถูกยึดทรัพย์สิน อายัดทรัพย์สินของลูกหนี้ และเปิดโอกาสเข้าสู่กระบวนการไกล่เกลี่ยฯ ต่อไป
นอกจากนี้ กรมบังคับคดีได้กําหนดจัดมหกรรมไกล่เกลี่ยข้อพิพาทชั้นบังคับคดี
ช่วยเหลือผู้ประสบอุทกภัยในพื้นที่ภาคใต้ครั้งต่อไป
ในวันที่ 30 มกราคม 2560 ณ แก้วสมุย รีสอร์ท จังหวัดสุราษฎร์ธานี
รัฐบาลไทย-ข่าวทำเนียบรัฐบาล-รองผู้อำนวยการกรมเอเชียและแปซิฟิกกองทุนการเงินระหว่างประเทศ (IMF) และคณะผู้แทน เข้าเยี่ยมคารวะรองนายกรัฐมนตรี
วันจันทร์ที่ 12 มีนาคม 2561
รองผู้อํานวยการกรมเอเชียและแปซิฟิกกองทุนการเงินระหว่างประเทศ (IMF) และคณะผู้แทน เข้าเยี่ยมคารวะรองนายกรัฐมนตรี
รองผู้อํานวยการกรมเอเชียและแปซิฟิกกองทุนการเงินระหว่างประเทศ (IMF) และคณะผู้แทน เข้าเยี่ยมคารวะรองนายกรัฐมนตรี
วันนี้(9 มีนาคม 2561) เวลา 11.00 น. Mr. Markus H. Rodlauer รองผู้อํานวยการกรมเอเชียและแปซิฟิกกองทุนการเงินระหว่างประเทศ (IMF) และคณะผู้แทนกองทุนการเงินระหว่างประเทศ เข้าเยี่ยมคารวะ นายสมคิด จาตุศรีพิทักษ์รองนายกรัฐมนตรี ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญดังนี้
รองนายกรัฐมนตรีและรองผู้อํานวยการกรมเอเชียและแปซิฟิก IMF แลกเปลี่ยนความคิดเห็นเกี่ยวกับภาวะเศรษฐกิจการเงินไทยและความท้าทายของรัฐบาลในการแก้ไขปัญหาเศรษฐกิจ โดย IMF ได้กล่าวชื่นชมการดําเนินนโยบายทางเศรษฐกิจของรัฐบาลที่ทําให้การส่งออก การค้าขาย และการลงทุนจากต่างประเทศ มีแนวโน้มที่จะขยายตัวอย่างต่อเนื่อง อย่างไรก็ตาม IMF ได้แสดงความกังวลในเรื่องอัตราเงินเฟ้อที่ต่ําเกินไป และประสงค์ให้ไทยเร่งหามาตรการในการดําเนินนโยบายทางเศรษฐกิจท่ามกลางสภาพสังคมไทยที่กําลังก้าวเข้าสู่สังคมของผู้สูงอายุ
รองนายกรัฐมนตรีกล่าวว่า ไทยและ IMF มีความร่วมมือระหว่างกันมานาน โดยเฉพาะอย่างยิ่งในช่วงวิกฤตการณ์ทางเศรษฐกิจปี 2540 หลังจากนั้น รัฐบาลไทยใช้ระยะเวลา 6 ปีในการฟื้นฟูเศรษฐกิจ จวบจนปัจจุบัน รัฐบาลยังคงมองว่าในอนาคตยังมีอีกหลายด้านที่ต้องได้รับการแก้ไขปัญหา โดยปัญหาที่สําคัญคือ ปัญหาความเหลื่อมล้ําทางเศรษฐกิจของไทยที่เน้นเรื่องการส่งออกและขาดความเชื่อมโยงกับเศรษฐกิจชุมชน รัฐบาลปัจจุบันจึงเน้นการส่งเสริมความเข้มแข็งให้เศรษฐกิจชุมชน อาทิ นโยบายส่งเสริมวิสาหกิจชุมชน และนโยบายประชารัฐ เป็นต้น สําหรับปัญหาสังคมของผู้สูงอายุนั้น รองนายกรัฐมนตรีเน้นย้ําว่า รัฐบาลให้ความสําคัญกับผู้สูงอายุที่เพิ่มจํานวนมากยิ่งขึ้น รัฐบาลกําลังวางแผนระยะยาวในการรับมือกับความท้าทายนี้ โดยกระทรวงการคลังกําลังศึกษาในรายละเอียดถึงมาตรการทางการเงินในการรับมือกับสังคมผู้สูงอายุ ซึ่งทาง IMF ได้แสดงความชื่นชมและยินดีให้ความช่วยเหลือทางวิชาการและร่วมมือกับรัฐบาลในเรื่องดังกล่าว
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงอุตสาหกรรม และรัฐมนตรีช่วยว่าการกระทรวงอุตสาหกรรม ร่วมทำบุญตักบาตร จังหวัดสุโขทัย
วันอังคารที่ 26 ธันวาคม 2560
รัฐมนตรีว่าการกระทรวงอุตสาหกรรม และรัฐมนตรีช่วยว่าการกระทรวงอุตสาหกรรม ร่วมทําบุญตักบาตร จังหวัดสุโขทัย
รัฐมนตรีว่าการกระทรวงอุตสาหกรรม และรัฐมนตรีช่วยว่าการกระทรวงอุตสาหกรรม ร่วมทําบุญตักบาตร ณ บริเวณหน้าวัดมหาธาตุ จังหวัดสุโขทัย
วันนี้ (26 ธันวาคม 2560) นายอุตตม สาวนายน รัฐมนตรีว่าการกระทรวงอุตสาหกรรม พร้อมด้วยนายสมชาย หาญหิรัญ รัฐมนตรีช่วยว่าการกระทรวงอุตสาหกรรม และคณะรัฐมนตรี ร่วมทําบุญตักบาตรก่อนการประชุมคณะรัฐมนตรี โดยมีพลเอกประยุทธ์ จันทร์โอชา นายกรัฐมนตรี ณ บริเวณหน้าวัดมหาธาตุ จังหวัดสุโขทัย
รัฐบาลไทย-ข่าวทำเนียบรัฐบาล-แนวทางสำหรับแม่ครัว และผู้สัมผัสอาหาร
วันจันทร์ที่ 22 มิถุนายน 2563
แนวทางสําหรับแม่ครัว และผู้สัมผัสอาหาร
รับมือโควิด-19
-จัดเตรียมอาหารที่ปรุุงสุกใหม่
-เด็กควรรับประทานภายใน 2 ชั่วโมง หากเกินเวลาให้นําอุ่นร้อนใหม่
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 11 พฤษภาคม 2563
วันจันทร์ที่ 11 พฤษภาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 11 พฤษภาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยรายงานวันนี้ มีผู้ป่วยกลับบ้านได้ถึงร้อยละ 92.74 ของผู้ป่วยทั้งหมด (กลับบ้าน 2 ราย รวมกลับบ้านสะสม 2,796 ราย) ทําให้ขณะนี้เหลือผู้ป่วยที่ยังรักษาอยู่ในโรงพยาบาล 163 ราย หรือคิดเป็นร้อยละ 5.41 ของผู้ป่ว
รายงานข่าวกรณีโรคติดเชื้อไวรัสโคโรนา2019(COVID-19)
ประจําวันที่11 พฤษภาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยรายงานวันนี้ มีผู้ป่วยกลับบ้านได้ถึงร้อยละ 92.74 ของผู้ป่วยทั้งหมด (กลับบ้าน 2 ราย รวมกลับบ้านสะสม 2,796 ราย) ทําให้ขณะนี้เหลือผู้ป่วยที่ยังรักษาอยู่ในโรงพยาบาล 163 ราย หรือคิดเป็นร้อยละ 5.41 ของผู้ป่วยทั้งหมด ในจํานวนนี้เป็นผู้ติดเชื้อรายใหม่ 6 ราย ผู้เสียชีวิตรวม 56 ราย ทําให้มีผู้ป่วยสะสมทั้งสิ้น 3,015 ราย
ผู้ติดเชื้อรายใหม่วันนี้ 6 ราย แบ่งเป็น ผู้ที่มีประวัติสัมผัสกับผู้ป่วยยืนยันรายก่อนหน้านี้ที่จังหวัดนราธิวาส 1 ราย / ไปในสถานที่ชุมชนในจังหวัดภูเก็ต 1 ราย / ประกอบอาชีพเสี่ยง, ทํางานในสถานที่แออัด พบที่จังหวัดภูเก็ต 3 ราย (เป็นตํารวจ, พนักงานบริษัท, พนักงานขายของ) / จากการค้นหาเชิงรุก (Active Case Finding) ที่จังหวัดยะลา 1 ราย ไม่มีรายงานผู้เสียชีวิต
จากข้อมูลรายงานวันนี้ ชี้ให้เห็นว่ายังมีผู้ติดเชื้อกระจายตัวอยู่ในชุมชน โดยเฉพาะในพื้นที่เสี่ยงที่เคยมีรายงานผู้ติดเชื้อมาก่อนหน้านี้ เช่น ภูเก็ต ยะลา นราธิวาส รวมถึงมีการติดเชื้อภายในครอบครัว ดังนั้นจึงควรวางแผนการเดินทาง ออกนอกบ้านเท่าที่จําเป็น หากจําเป็นต้องไปจับจ่ายซื้อของควรจดรายการที่ต้องซื้อไว้ล่วงหน้าเนื่องจากการออกนอกบ้านแต่ละครั้ง หรือไปในสถานที่ต่างๆ โดยเฉพาะพื้นที่ที่มีคนหนาแน่น ยิ่งมีความเสี่ยงที่จะติดเชื้อได้ กระทรวงสาธารณสุขจึงย้ําเสมอว่า “การ์ดอย่าตก” ในเรื่องการเข้มมาตรการป้องกันตนเอง สวมใส่หน้ากากอนามัย/ หน้ากากผ้า ล้างมือบ่อยๆ เว้นระยะห่าง 1-2 เมตร หลีกเลี่ยงหรือไม่เข้าไปอยู่ในสถานที่แออัดที่มีคนรวมกันจํานวนมาก เพื่อลดความเสี่ยงที่จะเกิดผู้สัมผัสเชื้อรายใหม่ และเมื่อกลับถึงบ้านต้องรีบล้างมือ อาบน้ําทําความสะอาดร่างกาย ก่อนที่จะสัมผัสกับคนในบ้าน กินร้อน ใช้ช้อนกลางส่วนตัว เมื่อป่วยต้องใส่หน้ากากอนามัยและแยกตัวออกจากผู้อื่น หากมีอาการระบบทางเดินหายใจ เช่น มีไข้ ไอ เจ็บคอ มีน้ํามูก หายใจเหนื่อย จมูกไม่สามารถรับรู้กลิ่น ให้รีบพบแพทย์พร้อมแจ้งประวัติเสี่ยงเพื่อตรวจวินิจฉัยรักษาได้อย่างทันท่วงที นอกจากนี้ยังเป็นการป้องกันการแพร่เชื้อให้กับคนในครอบครัว คนที่รัก และผู้ใกล้ชิด
สําหรับจังหวัดที่มีรายงานผู้ป่วยมากที่สุด 5 อันดับแรก คือ กรุงเทพมหานคร ภูเก็ต นนทบุรี ยะลา และสมุทรปราการ ตามลําดับ
*************************************** 11 พฤษภาคม2563
รัฐบาลไทย-ข่าวทำเนียบรัฐบาล-จุรินทร์ แจงอเมริกาตัดGSP ไม่เกี่ยวกับแบน 3 สาร ชี้ข้อเท็จจริงตัวเลขสิทธิพิเศษทางภาษีที่ถูกตัดประมาณ 1,500-1,800 ล้านบาท
วันจันทร์ที่ 28 ตุลาคม 2562
จุรินทร์ แจงอเมริกาตัดGSP ไม่เกี่ยวกับแบน 3 สาร ชี้ข้อเท็จจริงตัวเลขสิทธิพิเศษทางภาษีที่ถูกตัดประมาณ 1,500-1,800 ล้านบาท
นายจุรินทร์ ลักษณวิศิษฏ์  รองนายกรัฐมนตรีและรัฐมนตรีว่าการกระทรวงพาณิชย์กล่าวถึงกรณีสหรัฐอเมริกาตัดสิทธิทางภาษีหรือ GSP ว่า ขอเรียนให้ทราบว่าในเรื่องกรณีที่สหรัฐอเมริกาได้ตัดจีเอสพีสินค้าไทยที่ส่งออกไปยังสหรัฐอเมริกานั้น
ประเด็นก็คือ ปัจจุบันนี้สหรัฐฯให้สิทธิพิเศษทางภาษีศุลกากรหรือที่เรียกว่าจีเอสพี ที่ส่งออกสินค้าไทยไปยังสหรัฐฯ รวมทั้งหมดราคา 1,800 ล้านเหรียญสหรัฐ แต่ไทยไม่ได้ใช้สิทธิ์เต็มตามจํานวนที่ให้สิทธิ์เรา ใช้สิทธิ์แค่ 1,300 ล้านเหรียญสหรัฐ ที่ส่งออกไปในทุกวันนี้
ซึ่งประเด็นของการจากตัดจีเอสพี ก็หมายความว่าต่อไปนี้สินค้าของไทยที่ส่งออกไปยังสหรัฐฯ จํานวนยอดขายรวมกัน 1,300 ล้านเหรียญสหรัฐ นั้นจะต้องเสียภาษีนําเข้าสหรัฐ จากเดิมที่ไม่ต้องเสียภาษี ภาษีที่ต้องเสียตกร้อยละ 4-5 โดยประมาณ ซึ่งทั้งหมดนี้หมายความว่าต่อไปนี้สินค้าไทย ที่จะส่งไปขายสหรัฐอเมริกาจะต้องมีภาระภาษีแทนที่จะไม่ต้องจ่ายภาษี ซึ่งภาระทางภาษีแต่ละปี เมื่อคํานวณแล้วตกประมาณ 1,500 ถึง 1,800 ล้านบาท
"กล่าวโดยสรุปก็คือการตัดสิทธิพิเศษทางภาษีศุลกากรของสหรัฐทําให้สินค้าไทยที่ส่งออกไปขายยังสหรัฐอเมริกา มีภาระที่ต้องจ่ายเพิ่มขึ้น 1,500 -1,800 ล้านบาทต่อปี อย่างไรก็ตามประเด็นที่เป็นที่มาของสหรัฐฯ อ้างว่าใช้เป็นเงื่อนไขในการตัดสิทธิ์ ทําให้เราต้องเสียภาษีคือเรื่องแรงงาน สหรัฐต้องการให้ไทยเปิดโอกาสให้แรงงานต่างด้าว ที่มาทํางานอยู่ในประเทศไทยสามารถตั้งสหพันธ์แรงงานได้อันนี้เป็นหนึ่งในประเด็นสําคัญ ส่วนประเด็นอื่นนั้นขอให้ทางกระทรวงแรงงานเป็นผู้ให้ข้อเท็จจริง" นายจุรินทร์ กล่าว
นายจุรินทร์ กล่าวต่อว่า เนื่องจากช่วงนี้เป็นช่วงพิจารณาประจําปีของเขาแต่เราสามารถที่จะอุทธรณ์หรือขอให้ทบทวนใหม่ได้ซึ่งหลายครั้งที่ผ่านมาอย่างเช่นปีที่แล้วก็ทบทวนรายการสินค้าคืนมาให้ 7 รายการ และปีนี้เราก็จะยื่นขอทบทวนอีก ถ้าเขาไม่ทบทวนถือว่าเป็นอํานาจของเขาเข่นกันเพราะเขามีสิทธิ์ฝ่ายเดียวเขาสามารถให้หรือไม่ให้ประเทศใดก็ได้ อย่างไรก็ตามประเทศไทยเราก็เป็นหนึ่งในนั้นที่เขาให้ฝ่ายเดียว เมื่อเขาไม่ให้หรือทบทวนแล้วไม่ให้เราก็จะไม่ได้สิทธิ์พิเศษนั้นต่อไปนี้เราก็จะต้องจ่ายภาษีตามเงื่อนไขที่เขากําหนดทําให้เรามีภาระทางภาษีเพิ่มขึ้น 1,500 -1,800 ล้านบาท ส่วนคําถามเรื่องสําหรับการแบน 3 สาร เท่าที่ติดตามไม่ได้เป็นเงื่อนไขของครั้งนี้สิ่งที่เราทราบเป็นทางการ คือ เกี่ยวกับประเด็นแรงงาน สรุปว่าสิ่งที่เขาอ้างในการตัดสิทธิ์ไม่เกี่ยวกับ 3 สาร แต่อย่างใด
รัฐบาลไทย-ข่าวทำเนียบรัฐบาล-อนุทิน รับมอบชุด PPE และบริการอัปเกรดอินเทอร์เน็ตฟรี
วันพุธที่ 27 พฤษภาคม 2563
อนุทิน รับมอบชุด PPE และบริการอัปเกรดอินเทอร์เน็ตฟรี
รองนายกรัฐมนตรีและรัฐมนตรีว่าการกระทรวงสาธารณสุข รับมอบชุด PPE และบริการอัปเกรดอินเทอร์เน็ต ไม่จํากัดการใช้งานและความเร็ว เป็นเวลา 3 เดือน ให้แก่บุคลากรทางการแพทย์ และอสม. ทั่วประเทศ
รองนายกรัฐมนตรีและรัฐมนตรีว่าการกระทรวงสาธารณสุข รับมอบชุด PPE และบริการอัปเกรดอินเทอร์เน็ต ไม่จํากัดการใช้งานและความเร็ว เป็นเวลา 3 เดือน ให้แก่บุคลากรทางการแพทย์ และอสม. ทั่วประเทศ
วันนี้ (27 พฤษภาคม 2563) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์สุขุม กาญจนพิมาย ปลัดกระทรวงสาธารณสุข และคณะผู้บริหารกระทรวงสาธารณสุข รับมอบชุด PPE จํานวน 500 ชุด จากคุณแคทลีน มาลีนนท์ ผู้บริหารบริษัท ไทย โซล่าร์ เอ็นเนอร์ยี่ จํากัด (มหาชน) และรับมอบบริการอัปเกรดอินเทอร์เน็ต ไม่จํากัดการใช้งานและความเร็ว จาก บริษัท โทเทิ่ล แอ็คเซ็ส คอมมูนิเคชั่น จํากัด (มหาชน) ผู้ให้บริการเครือข่าย Dtac
นายอนุทินกล่าวว่า ในวันนี้ มีน้ําใจคนไทยนําชุด PPE มามอบให้ถือเป็นสิ่งที่มีประโยชน์ สามารถทําให้แพทย์ พยาบาล เจ้าหน้าที่ หรือผู้ที่ต้องทํางานใกล้ชิดกับผู้ป่วย ปลอดภัยจากการติดเชื้อโรคโควิด 19 นอกจากนี้ได้รับบริการดีๆ จากผู้ให้บริการเครือข่าย Dtac มอบบริการอัปเกรดอินเทอร์เน็ต ไม่จํากัดการใช้งานและความเร็ว เป็นเวลา 3 เดือน ให้กับบุคลากรทางการแพทย์ และ อสม.ทั่วประเทศ เพื่ออํานวยความสะดวกในการติดต่อสื่อสาร ขณะนี้ประเทศไทยสามารถควบคุมสถานการณ์การแพร่ระบาดได้ดีอยู่ในวงจํากัด ความสําเร็จที่เกิดขึ้นมาจากทีมแพทย์ พยาบาล และระบบสาธารณสุขที่มีมาตรฐาน และที่สําคัญคือความร่วมมือของทุกภาคส่วนที่ช่วยกันสนับสนุนทําให้สามารถผ่านวิกฤตนี้ไปได้ด้วยกัน
“ในนามรัฐบาล และบุคลากรทางการแพทย์กระทรวงสาธารณสุข ขอขอบคุณน้ําใจคนไทยและผู้มีจิตศรัทธาทุกท่าน นําสิ่งของ เครื่องมือ อุปกรณ์ต่าง ๆ ที่มีความจําเป็นมามอบให้ สิ่งเหล่านี้จะเป็นกําลังใจที่จะทําให้ต่อสู้กับโรคโควิด 19 จนชนะได้ ทั้งนี้ สิ่งของที่ได้รับบริจาค กระทรวงสาธารณสุขได้กระจายให้กับโรงพยาบาลต่าง ๆ เพื่อนําไปใช้ให้เกิดประโยชน์ในการดูแล ควบคุม ป้องกันโรคโควิด 19 อย่างเต็มที่” นายอนุทินกล่าว
******************************** 27 พฤษภาคม 2563
รัฐบาลไทย-ข่าวทำเนียบรัฐบาล-รมว.ดศ. เปิดงานประชุมเภสัชกรรมแห่งชาติ ครั้งที่ 10 โดยเน้นการนำเทคโนโลยีดิจิทัลมาใช้ในระบบสุขภาพ
วันจันทร์ที่ 11 พฤศจิกายน 2562
รมว.ดศ. เปิดงานประชุมเภสัชกรรมแห่งชาติ ครั้งที่ 10 โดยเน้นการนําเทคโนโลยีดิจิทัลมาใช้ในระบบสุขภาพ
รมว.ดศ. เปิดงานประชุมเภสัชกรรมแห่งชาติ ครั้งที่ 10 โดยเน้นการนําเทคโนโลยีดิจิทัลมาใช้ในระบบสุขภาพ
เมื่อวันที่ 9 พฤศจิกายน 2562 นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม เป็นประธานเปิดประชุมและ Keynote Speaker ในหัวข้อ Disruptive Technology in Pharmacy profession ในการประชุมเภสัชกรรมแห่งชาติ ครั้งที่ 10 ณ ศูนย์นิทรรศการและการประชุมไบเทค บางนา
ซึ่งการประชุมในครั้งนี้มุ่งหวังจะส่งเสริมบทบาททางด้านวิชาชีพเภสัชกรรมในประเทศไทยและเผยแพร่องค์ความรู้ที่จําเป็นต่อการประกอบวิชาชีพให้แก่สมาชิกเภสัชกร ในยุคที่มีการเปลี่ยนแปลงอย่างรวดเร็วทั้งด้านเทคโนโลยีดิจิทัลและนโยบายเชิงสุขภาพให้มีความรู้ความเข้าใจถึงสถานการณ์ปัจจุบันของนโยบายสุขภาพของประเทศไทยและผลกระทบต่อบทบาทวิชาชีพ ตลอดจนมีความรู้เกี่ยวกับการนําเทคโนโลยีดิจิทัลเข้ามาใช้ในระบบสุขภาพและสามารถประยุกต์ใช้ในการปฏิบัติงานได้จริง
***********************
รัฐบาลไทย-ข่าวทำเนียบรัฐบาล-รัฐมนตรีฯ อุตตม ร่วมงานเสวนา "แนวหน้า FORUM #1 จับชีพจรเศรษฐกิจไทย"
วันศุกร์ที่ 24 สิงหาคม 2561
รัฐมนตรีฯ อุตตม ร่วมงานเสวนา "แนวหน้า FORUM #1 จับชีพจรเศรษฐกิจไทย"
นายอุตตม สาวนายน รัฐมนตรีว่าการกระทรวงอุตสาหกรรม ร่วมเสวนาพิเศษแนวโน้มศักยภาพอุตสาหกรรมไทย ในงาน แนวหน้า FORUM #1 จับชีพจรเศรษฐกิจไทย ณ โรงแรม สวิส โฮเต็ล เลอ คองคอร์ด
เมื่อวันที่ 23 สิงหาคม 2561 นายอุตตม สาวนายน รัฐมนตรีว่าการกระทรวงอุตสาหกรรม พร้อมด้วย นายสมคิด จาตุศรีพิทักษ์ รองนายกรัฐมนตรี ร่วมเสวนาพิเศษแนวโน้มศักยภาพอุตสาหกรรมไทย ในงาน แนวหน้า FORUM #1 จับชีพจรเศรษฐกิจไทย โดยมี นายผรณเดช พูนศิริวงศ์ กรรมการผู้จัดการหนังสือพิมพ์แนวหน้า และคณะผู้บริหาร ให้การต้อนรับ ณ โรงแรม สวิส โฮเต็ล เลอ คองคอร์ด
รัฐมนตรีฯ อุตตม กล่าวว่า สถานการณ์เศรษฐกิจของประเทศไทยในปัจจุบันนี้ กําลังเดินหน้าได้อย่างมีศักยภาพ และมีโอกาสการเติบโตอย่างก้าวกระโดด จากความสนใจของนักธุรกิจต่างประเทศ ที่จะเข้ามาร่วมลงทุนในประเทศไทย รัฐบาลต้องการสร้างความร่วมมือแบบระยะยาว รวมทั้งการพัฒนาสิ่งใหม่ๆ การสร้างเศรษฐกิจให้มีมูลค่าสูง มีความเข้มแข็งทั้งด้านการเกษตรและเทคโนโลยี เพื่อยกระดับขีดความสามารถของประเทศไทยให้เป็นที่ต้องการของตลาดโลก
รัฐบาลไทย-ข่าวทำเนียบรัฐบาล-มาตรการภาษีเพื่อสนับสนุนการดำเนินโครงการสานพลังประชารัฐ
วันพุธที่ 13 ธันวาคม 2560
มาตรการภาษีเพื่อสนับสนุนการดําเนินโครงการสานพลังประชารัฐ
ในการประชุมคณะรัฐมนตรีเมื่อวันที่ 12 ธันวาคม 2560  คณะรัฐมนตรีได้มีมติเห็นชอบมาตรการภาษีเพื่อสนับสนุนการดําเนินโครงการสานพลังประชารัฐตามนโยบายรัฐบาล
ในการประชุมคณะรัฐมนตรีเมื่อวันที่ 12 ธันวาคม 2560 คณะรัฐมนตรีได้มีมติเห็นชอบมาตรการภาษีเพื่อสนับสนุนการดําเนินโครงการสานพลังประชารัฐตามนโยบายรัฐบาล โดยกําหนดให้บริษัทหรือห้างหุ้นส่วนนิติบุคคลสามารถนํารายจ่ายที่บริษัทฯ ได้จ่ายไปในรอบระยะเวลาบัญชีที่เริ่มในหรือหลังวันที่ 1 มกราคม พ.ศ. 2560 ถึงวันที่ 31 ธันวาคม พ.ศ. 2561 เพื่อสนับสนุนการดําเนินโครงการสานพลังประชารัฐ มาหักเป็นค่าใช้จ่ายในการคํานวณภาษีเงินได้นิติบุคคล ตามจํานวนที่จ่ายจริงแต่ไม่เกินร้อยละ 5 ของกําไรสุทธิ ก่อนหักรายจ่ายเพื่อการกุศลสาธารณะหรือเพื่อการสาธารณประโยชน์
ทั้งนี้ เมื่อพระราชกฤษฎีกาฯ ฉบับนี้มีผลใช้บังคับแล้ว กรมสรรพากรจะประกาศหลักเกณฑ์และเงื่อนไขของค่าใช้จ่ายที่รับสิทธิ์ตามมาตรการนี้ เช่น
• ต้องเป็นค่าใช้จ่ายที่บริษัทหรือห้างหุ้นส่วนนิติบุคคลซึ่งเข้าร่วมโครงการได้จ่ายไปในการดําเนินการของโครงการภายใต้โครงการสานพลังประชารัฐ หรือเป็นค่าใช้จ่ายสนับสนุนโครงการสานพลังประชารัฐที่จ่ายให้แก่สภาหอการค้าแห่งประเทศไทย
• มีหลักฐานการจ่ายเงินโดยระบุว่าเป็นรายจ่ายเพื่อสนับสนุนการดําเนินโครงการสานพลังประชารัฐ
• หัวหน้าคณะทํางานภาคเอกชนต้องให้การรับรองค่าใช้จ่ายต่างๆ ซึ่งเป็นไปตามหลักเกณฑ์ค่าใช้จ่ายตามโครงการสานพลังประชารัฐ
• บริษัทหรือห้างหุ้นส่วนนิติบุคคลต้องจัดทําบัญชีพิเศษแสดงรายการจ่ายเงินตามโครงการสานพลังประชารัฐ เป็นต้น
ศูนย์สารนิเทศสรรพากร (RD Intelligence Center) กรมสรรพากร
โทร. 1161
รัฐบาลไทย-ข่าวทำเนียบรัฐบาล-MEA สรุปมาตรการช่วยเหลือผู้ใช้ไฟฟ้าประเภทบ้านอยู่อาศัย ในช่วงวิกฤต COVID-19 ตามมติคณะรัฐมนตรี [กระทรวงมหาดไทย]
วันจันทร์ที่ 11 พฤษภาคม 2563
MEA สรุปมาตรการช่วยเหลือผู้ใช้ไฟฟ้าประเภทบ้านอยู่อาศัย ในช่วงวิกฤต COVID-19 ตามมติคณะรัฐมนตรี [กระทรวงมหาดไทย]
MEA สรุปมาตรการช่วยเหลือผู้ใช้ไฟฟ้าประเภทบ้านอยู่อาศัย ในช่วงวิกฤต COVID-19 ตามมติคณะรัฐมนตรี
MEA สรุปมาตรการช่วยเหลือผู้ใช้ไฟฟ้าประเภทบ้านอยู่อาศัย ในช่วงวิกฤต COVID-19 ตามมติคณะรัฐมนตรี ดังนี้
1. มติ ครม.เมื่อวันที่ 17 มีนาคม 2563 ให้ส่วนลดค่าไฟฟ้า 3% ในเดือนเมษายน-มิถุนายน 2563 เป็นเวลา 3 เดือน(ผู้ใช้ไฟฟ้าทุกประเภท)
2. มติ ครม.เมื่อวันที่ 7 เมษายน 2563
2.1 ให้ใช้ไฟฟรีสําหรับผู้ใช้ไฟไม่เกิน 90 หน่วย ในเดือนเมษายน-มิถุนายน 2563 เป็นเวลา 3 เดือน(ผู้ใช้ไฟฟ้าประเภท 1.1)
2.2 ขยายระยะเวลาชําระค่าไฟฟ้า 6 เดือน ในเดือนเมษายน-มิถุนายน 2563 เป็นเวลา 3 เดือน(ผู้ใช้ไฟฟ้าประเภท 1.1)
3. มติ ครม.เมื่อวันที่ 21 เมษายน 2563
3.1 ให้สิทธิ์ใช้ไฟฟรีในเดือนมีนาคม-พฤษภาคม 2563 เป็นเวลา 3 เดือน(ผู้ใช้ไฟฟ้าประเภท 1.1)
3.2 ได้รับส่วนลดค่าไฟฟ้าเทียบกับเดือนฐาน ในเดือนมีนาคม-พฤษภาคม 2563 เป็นเวลา 3 เดือน (ผู้ใช้ไฟฟ้าประเภท 1.2 และ 1.3)
ทั้งนี้ สามารถสอบถามรายละเอียดเพิ่มเติมได้ที่ช่องทางโซเชียลมีเดียต่าง ๆ ได้แก่ Facebook : การไฟฟ้านครหลวง MEA, Line: @meathailand, Twitter: @mea_news, และศูนย์บริการข้อมูลผู้ใช้ไฟฟ้าการไฟฟ้านครหลวง MEA Call Center 1130 ได้ตลอด 24 ชั่วโมง
/////////////////
Website : https://www.mea.or.th/content/detail/87/5362
Facebook : https://www.facebook.com/497340003626475/posts/3546628862030892/